Ostendit nobis monachi pia cura Johannis qualis in ecclesia fuit a puerilibus annis abbatis Stephani studium quaerens imitari plus studuit reliquis ea quae bona sunt operari abbas ecclesiam venerabiliter renovavit desertasque domos veluti patet aedificavit hic partem cupiens ipsius habere laboris libris scribendis operam dedit omnibus horis Stephanus ecclesiae possessa suae duplicavit dum reditus fundos et praedia multiplicavit hic rerum custos sibi credita dum bene servat multiplici studio libros studiosus acervat Stephanus ecclesiae thesauros amplificavit omnia septa fere melius mutando locavit hic rerum custos dum curis invigilavit plus in ea reliquis custodibus aedificavit Stephanus ecclesiam ditem de paupere fecit quam melius statuendo superflua quaeque rejecit cujus et iste sequens factum non degeneravit dum res ecclesiae pro posse suo decoravit Stephanus ecclesiae caput extendit super amnem novimus auxilium simul impendisse Johannem quisque modo famulando suo dat plurima proque fine sui cursus bravio fit dignus uterque ecclesiae Domini dilexit uterque decorem dum pro posse sui famulatus praestat honorem fidus uterque cliens Domini sepelire talentum noluit ex uno dum quaerit reddere centum vita patris Stephani pastoribus est imitanda vita Johannis erit non immerito memoranda hic erit exemplo praelatis iste sequendus quis in officio suus est successor habendus nos igitur qui tot tanti bona patris habemus quique Johannis opus tot florida scripta videmus expansis regi manibus qui regnat ubique conferat oremus meritum pietatis utrique ut qui justificat majores atque pusillos connumeret patriae coelestis civibus illos.